Коми Республикаса Юралысь, Коми Республикаса Государственнöй Сöвет, Коми Республикаса Правительство чолöмалöны государственнöй праздникöн – Россиялöн лунöн!

Коми Республика кыдзи Россия Федерацияса субъект пуктö тöдчана пай Россия да Рытыв-Войвыв федеральнöй кытш социальнöй да экономика боксянь сöвмöдöмö, лоö страналöн бура сöвмысь регионъяс пиысь öтиöн. Бур нимыс да тöдчана тшупöдыс кутчысьö миян олысьяс вöсна, кодъяс быд лун сьöлöмсянь да бура уджалöны, медым налöн семьяын, республикаын, странаын ставыс вöлi бур.

Пыдди пуктана Коми Республикаса олысьяс! Дона землякъяс!

Чолöмалам тiянöс государственнöй праздникöн – Россиялöн лунöн!

Талун тайö лунсö пасйöны найö, кодъяс ассьыныс кужöмлунсö да сямлунсö сетöны миян страна сöвмöм да ёнмöдöм вылö.

1990 воын Государственнöй суверенитет йылысь декларация примитöм бöрын Россияса Федерация вужвыйöн вежис ассьыс история боксянь сöвман туйвизьсö, босьтчис сöвмöдны экономикаын рынок йитöдъяс, политическöй да общественнöй олöмын демократия.

Бöръя 20 вонас лои тыдалана, мый демократия сöвмöдiгöн, кымын йöзыс водзмöстчысь, сымын странаыс озырджык. Кымын гражданаöс бурджыка могмöдöма правоясöн, сымын государственносьтыс зумыдджык.

Талун ми республикаын бура тöдам ассьыным позянлунъяснымöс. Кольöм воыс эз вöв кокни, ни ми вермим сьöкыдлунъяссö. Республикаса олысьяслы ми колим став социальнöй гарантияяссö, бура босьтчим пöртны олöмö национальнöй проектъяс. Ми босьтчим збыльмöдны среднесрочнöй сöвмöдан планъяс, индiм республикаса экономикалы отсöг сетöм да бурмöдöм вылö кризислы паныд мераяс.

Коми Республика кыдзи Россия Федерацияса субъект пуктö тöдчана пай Россия да Рытыв-Войвыв федеральнöй кытш социальнöй да экономика боксянь сöвмöдöмö, лоö страналöн бура сöвмысь регионъяс пиысь öтиöн. Бур нимсö да тöдчана тшупöдсö кутöны миян олысьяс, кодъяс быд лун сьöлöмсянь да бура уджалöны, медым налöн семьяын, республикаын, странаын вöлi ставыс бур.

Тайö тöдчана лунö чолöмалам тiянöс, дона землякъяс, Россиялöн лунöн да сиам ставлы бур дзоньвидзалун, шудлун, семьяясын ладлун, уджын да творчествоын выль вермöмъяс!